Diari Oficial de la Generalitat Valenciana


Sumari del DOGV 9862, del 03-06-2024 (2024/4953)

ORDE 3/2024, de 24 de maig, de la Conselleria de Justícia i Interior, per la qual es modifica l'Orde 1/2024, de 14 de març, de la Conselleria de Justícia i Interior, de desplegament del Decret 134/2023, de 10 d'agost, del Consell, d'aprovació del Reglament orgànic i funcional de la Conselleria de Justícia i Interior.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2024/05/24/3/dof/vci/html**

### Dades del document

Número de DOGV
:   9862

Data del DOGV
:   03-06-2024

Secció del DOGV
:   I. DISPOSICIONS GENERALS

Número del document
:   2024/4953


Data del document
:   24-05-2024

Organisme emissor
:   Conselleria de Justícia i Interior

Tipus de document
:   Ordre

Anàlisi jurídica

 Descriptors 

:   * Conselleria de Justícia i Interior
    * legislació
    * administració regional
    * organització administrativa

ORDE 3/2024, de 24 de maig, de la Conselleria de Justícia i Interior, per la qual es modifica l'Orde 1/2024, de 14 de març, de la Conselleria de Justícia i Interior, de desplegament del Decret 134/2023, de 10 d'agost, del Consell, d'aprovació del Reglament orgànic i funcional de la Conselleria de Justícia i Interior. [2024/4953]  
PREÀMBUL  
  
En data 25 de març de 2024 es va publicar en el Diari Oficial de la Generalitat Valenciana l'Orde 1/2024, de 14 de març, de la Conselleria de Justícia i Interior, de desplegament del Decret 134/2023, de 10 d'agost, del Consell, d'aprovació del Reglament orgànic i funcional de la Conselleria de Justícia i Interior.  
Amb posterioritat a la seua entrada en vigor, s'hi han detectat alguns aspectes que requerixen modificació, així com la necessitat de creació d'una nova unitat administrativa en la Secretaria Autonòmica de Seguretat i Emergències.  
En virtut d'això, fent ús de les facultats que m'atribuïxen els articles 28 e) i f); 37; 65, i 72 de la Llei 5/1983, de 30 de desembre, del Consell, i de les competències atribuïdes en l'article 3 del Decret 134/2023, de 10 d'agost, del Consell, amb l'informe previ de les conselleries competents en matèria d'hisenda i de funció pública,  
  
  
ORDENE  
  
Article únic. Modificació de l'Orde 1/2024, de 14 de març, de la Conselleria de Justícia i Interior, de desplegament del Decret 134/2023, de 10 d'agost, del Consell, d'aprovació del Reglament orgànic i funcional de la Conselleria de Justícia i Interior  
S'aproven les següents modificacions, que s'integren en el text de l'orde, i que queda redactada en els termes que es consignen en l'annex:  
  
a) Es modifica l'apartat 2 de l'article 6, corresponent a les unitats administratives de la Direcció General de Justícia.  
b) Es crea un nou article 15 bis, en el capítol IV, corresponent al nivell administratiu de la Secretaria Autonòmica de Seguretat i Emergències, i s'introduïx en l'índex.  
c) Es modifica l'apartat 2.h) de l'article 17, corresponent a les funcions del Servici d'Ajudes per a la Prevenció d'Incendis Forestals.  
  
  
  
DISPOSICIÓ ADDICIONAL  
  
Única. Incidència pressupostària  
L'aplicació i desplegament d'esta orde no podrà tindre incidència en la dotació dels capítols de despesa assignada a esta conselleria i, en tot cas, haurà de ser atesa amb els mitjans personals i materials existents en esta.  
  
  
DISPOSICIONS FINALS  
  
Primera  
Es faculta la Sotssecretaria del departament perquè dicte les resolucions necessàries per a l'execució i desplegament de la present orde.  
  
  
Segona. Entrada en vigor  
La present orde entrarà en vigor l'endemà de la publicació en el Diari Oficial de la Generalitat Valenciana.  
  
València, 24 de maig de 2024  
  
La consellera de Justícia i Interior,  
ELISA MARÍA NÚÑEZ SÁNCHEZ  
ANNEX  
  
Índex  
Capítol IV. Nivell administratiu de la Secretaria Autonòmica de Seguretat i Emergències  
Article 15 bis. Subdirecció General d'Assessorament i Coordinació Operativa  
Article 16. Unitats administratives de la Direcció General d'Interior  
  
Article 17. Unitats administratives de la Direcció General de Prevenció d'Incendis Forestals  
  
  
Article 6. Unitats administratives de la Direcció General de Justícia  
  
2. Subdirecció General de Modernització de l'Administració de Justícia:  
a) Servici de Modernització, Planificació i Formació  
b) Servici de Mediació  
  
  
Article 15 bis. Subdirecció General d'Assessorament i Coordinació Operativa  
Dependent directament de la Secretaria Autonòmica de Seguretat i Emergències, s'hi adscriu la Subdirecció General d'Assessorament i Coordinació Operativa, a la qual correspon l'assessorament, el suport i l'assistència tècnica o administrativa, a la persona titular de la secretaria autonòmica, i se li assignen, sense perjuí de les que tinguen assignades altres unitats administratives dependents de les direccions generals adscrites a la Secretaria Autonòmica, les següents funcions:  
  
a) Coordinar i realitzar el seguiment de les actuacions necessàries per a la correcta execució de les competències assignades a la secretaria autonòmica.  
b) Coordinar la informació i comunicació dels òrgans directius i unitats administratives dependents de la secretaria autonòmica.  
  
c) Elaborar informes relacionats amb les competències de la secretaria autonòmica.  
d) Estudiar i proposar les mesures de millora referents a les estructures, mètodes de treball i personal corresponent a la secretaria autonòmica.  
e) Assessorament, seguiment, supervisió i control dels projectes normatius i propostes d'acords del Consell que afecten competències pròpies de la secretaria autonòmica, així com col·laborar amb els òrgans superiors i directius en la seua elaboració, sense perjuí de les competències que corresponguen en esta matèria a la sotssecretaria.  
f) Assessorament juridicoadministratiu relatiu als procediments administratius i a l'activitat competencial de la secretaria autonòmica, en coordinació amb les unitats administratives restants dependents d'esta.  
g) Assessorament, seguiment, supervisió i control dels convenis de col·laboració a subscriure per la Conselleria a instàncies de la secretaria autonòmica, sense perjuí de les competències que corresponguen en esta matèria a la sotssecretaria.  
h) Proposar i coordinar mesures concretes que milloren l'eficiència en l'àmbit competencial propi de la secretaria autonòmica.  
i) Qualsevol altra funció que se li assigne relativa a l'activitat competencial de la secretaria autonòmica.  
  
  
Article 17. Unitats administratives de la Direcció General de Prevenció d'Incendis Forestals  
2.h) Promoure convenis de col·laboració en matèria de prevenció d'incendis forestals.


Còpia Permalink ELI